Couples for Christ

Ang Couples for Christ (CFC), na may pormal na pangalan na Couples For Christ Global Mission Foundation, ay isang kilusang Kristyano na naghahangad ng pagpapanibago at pagpapatibay ng buhay ng pamilyang Kristyano. Ang mga miyembro ng CFC ay nangako sa Diyos at sa kapwa nila na sila'y yayabong bilang mga ulirang anak ng Diyos at tutuparin ang kanilang bokasyon ng pagpapalaki ng mga pamilya sa ilalim ni Hesukristo at naglilingkod para sa Kaharian ng Panginoon.
Ang CFC ay isang gawa ni Kristo na nagtataguyod ng mga mag-asawang Kristyano at ng mga Kristyanong pamilya na maglilingkod para maipanalo ang sangkatauhan para kay Kristo at totoong kalayaan ng sangkatauhan sa kapangyarihan ng Espiritu Santo.
Ang mga miyembro ng CFC ay pinagsasama-sama sa mga maliit na grupo na Household (binubuo ng 10 hanggang 12 miyembro, o 5 hanggang 6 na mag-aasawa), na pinangungunahan ng isang Household Head. Ang mga household ay bumubuo sa isang Unit, ang mga unit ay bumubuo sa isang Chapter, ang mga chapter ay bumubuo sa isang Cluster, at depende sa dami ng cluster ay maaaring bumuo ng isang Sector. Ang direksiyon ng mga ito ay nagmumula sa ihinahalal na International Council at Board of Elders, na siya namang napapailalim sa Elders Assembly, ang pagsasama-sama ng mga pinuno ng CFC sa Pilipinas at ibang bansa.
Ang International Council (IC) ng CFC ay isang kapulungan ng pitong pinuno ng CFC na iniluluklok ng Elders Assembly bawat dalawang taon. Ang kanilang panunungkulan ay nagsisimula mula Hulyo hanggang Hunyo dalawang taon ang makalipas. Tumatanggap sila ng pormal na pagkilala sa pamamagitan ng isang seremonya ng pagbabasbas sa Anibersaryo ng CFC, na ginaganap tuwing Hunyo. Sa 25 taong nakalipas ng CFC, maaaring maibotong muli ang mga miyembro ng IC. Ang kasalukuyang IC ay manunungkulan mula 1 Hulyo 2007, hanggang 30 Hunyo 2009.
Ang Board of Elders (BOE) ng CFC ay isang mataas na kapulungan sa istruktura ng CFC. Kagaya ng International Council, ang BOE ay iniluluklok ng Elders Assembly sa termino ng dalawang taon.
Kinopya ito mula sa websayt ng CFC Naka-arkibo 2007-11-02 sa Wayback Machine..
Kinopya ito mula sa websayt ng CFC Naka-arkibo 2007-11-02 sa Wayback Machine..
Ang Foundation for Family & Life (FFL) ay isang tumiwalag na grupo ng mga dating pinuno ng CFC sa ilalim ng dating CFC Direktor na si Frank Padilla na inaakusahan ang komunidad ng CFC na nalihis na sa orihinal na misyon ng pagpapanibago ng buhay-pamilya at masyadong nabubuhos ang lakas sa Gawad Kalinga, na nakakasama sa kalusugang ispiritwal ng mga miyembro. Ang grupong ito, na nabuo sa Araw ng Muling Pagkabuhay ni Kristo (Abril 8), 2007, ay naunang tinawag ang kanilang sarili bilang "CFC Easter Group" or "CFC Restoration Movement". Sa mga sumunod na buwan ng paglala ng Krisis, ang grupong ito ay nabuo at naging CFCFFL, na may hangaring itaguyod muli, panatilihin, at palakasin ang totoong charism ng CFC.
Sa kabila ng kanilang pagtiwalag, sinasabi pa rin ng mga pinuno ng FFL na kabilang pa rin sila ng katawan ng CFC, na ayon sa kanila ay naiiba sa legal na katawang CFC Global Mission Foundation (na tinatawag nilang CFC-GK). Dahil dito, sinusubukan ng FFL na malista sa SEC bilang "Couples For Christ Foundation for Family and Life" (CFC-FFL), at ginagamit nila ang mga kagamitan, istruktura, at mga miyembro ng CFC sa kanilang pagbuo ng organisasyon. (Halimbawa na lamang nito ang kanilang pagkuha ng isa sa mga unang logo ng CFC nang walang pahintulot sa CFC, na kasalukuyan nilang ginagamit bilang logo.) Kinukwestyon din ng mga pinuno ng FFL ang Vatican at CBCP na pagkilala sa CFC; ayon sa kanila, dahil sila ay "CFC-FFL", may karapatan ang parehong grupo sa mga pagkilalang ito, o di kaya'y dapat pagsikapan (o muling pagsikapan, sa kaso ng CFC) na makuha. (Tandaan nating si Frank Padilla ang CFC Director nung nakuha nito ang Vatican recognition)
Sa kasalukuyan, marami nang obispo ang kumikilala sa FFL. Dahil sa isyu ng copyright, hindi pa natutupad ang pakana ng FFL na malista bilang "CFC-FFL". Samantala, hindi nawala ang Vatican at CBCP na pagkilala sa CFC; sa panig ng CBCP, hinikayat nila ang FFL na mag-rehistro sa bawat diyosesis upang magkaroon ng pagkilala na katulad sa CFC.